การซื้อขายตามข่าว Scraddle
โดย...นายแพทย์กฤชรัตน์ หิรัณยศิริ
10 เม.ย. 2555

โดย...นายแพทย์กฤชรัตน์ หิรัณยศิริ
ในช่วงสามเดือนที่ผ่านมา นักลงทุนในทองคำแท่งจะประสบภาวะมึนงงหลายครั้งที่มีราคาแกว่งเคลื่อนไหว เป็นการ Breakout ตามหลังข่าว เช่น ในวันที่ 25 ม.ค. ที่ เบน เบอร์แนนคี ออกมาพูดว่า ภาวะเศรษฐกิจยังอยู่ในสภาวะเติบโตได้ช้าน่าจะมีมาตรการกระตุ้นเศรษฐกิจ หลังจากการพูดเพียง 15 นาที ราคาทองคำพุ่งทะยานขึ้นทันที 30 เหรียญสหรัฐ หลังจากนั้นขึ้นต่อเนื่อง 40 เหรียญสหรัฐ ในอีกหนึ่งสัปดาห์ต่อมา 
ครั้งที่สองคือ ก.พ.ทมิฬในวันที่ 29 ก.พ. หลังจากที่เบอร์แนนคีออกมาพูดเช่นเดียวกันเกี่ยวกับว่าการเติบโตของเศรษฐกิจอยู่ในเกณฑ์ที่น่าพอใจ และคาดว่ายังไม่มีความจำเป็นที่จะต้องมีมาตรการกระตุ้นเศรษฐกิจใดๆ ในระยะสั้น ปรากฏว่าพอพูดเสร็จใน 510 นาที ราคาทองคำร่วงลง 20 เหรียญสหรัฐ และตกต่อเนื่องหายไปในคืนเดียวประมาณ 70 เหรียญสหรัฐ เรียกว่าเป็นความมึนงงของการซื้อขายจากสภาวะข่าวที่ออกมา และครั้งที่สามที่เกิดขึ้นคือ เมื่อวันที่ 26 มี.ค.ที่ผ่านมา เบอร์แนนคี ออกมาให้สัมภาษณ์อีกครั้งว่าเศรษฐกิจของสหรัฐอเมริกายังมีคนตกงานอยู่ค่อนข้างมาก หมายความว่ายังไม่เหมาะกับสภาพเศรษฐกิจที่เติบโตได้อย่างมั่นคง คาดว่าน่าจะมีมาตรการการกระตุ้นเศรษฐกิจให้คนตกงานน้อยลง เป็นอีกครั้งที่ส่งผลให้ราคาพุ่งขึ้น 20 เหรียญสหรัฐ ในช่วงสามเดือนที่ผ่านมาจะเห็นได้ว่า การแกว่งแรงๆ ของราคาทองคำเป็นเรื่องการเล่นตามข่าวที่ออกมา
MTS Gold ได้วิเคราะห์ถึงเนื้อหาสภาพหรือคัดกรองทางเทคนิคที่จะช่วยให้มีประโยชน์ต่อนักลงทุนในสภาวะแบบนี้ เรียกว่า Scraddle คือ การวางคำสั่งซื้อขายไว้ในขณะเดียวกันบนคำสั่ง Stop Order โดยที่ Level การวางคำสั่งอยู่เหนือหรือใต้กว่าราคาในปัจจุบัน ซึ่งโดยวิธีนี้นักลงทุนไม่ได้คาดหวังว่าจะมีทิศทางใดๆ แต่เป็นการป้องกันตัวเองในการซื้อขายที่ราคาจะเคลื่อนไปในทิศทางใดทิศทางหนึ่ง โดยเป็นการวางคำสั่งก่อนที่จะมีข่าวออกมา ดังนั้นนักลงทุนต้องเข้าใจที่จะวาง Stop Loss อย่างไร และมี Target Price ที่ชัดเจน โดยเป็นการใช้คำสั่ง OTO Order นั่นก็คือคำสั่งที่จะยกเลิกคำสั่งหนึ่ง เมื่ออีกคำสั่งหนึ่งถูกกระทำไป ดังนั้นคำสั่งประเภท Scraddle จะมีประโยชน์เมื่อทางเทคนิคคาดว่าจะมีการ Breakout เกิดขึ้นและสามารถใช้ได้ในหลายๆ กลยุทธ์ปนกัน โดยการทำ Scraddling ก็สามารถใช้สำหรับกลยุทธ์การเก็งกำไรได้เป็นการรักษา Stop ที่เราถือเพื่อป้องกันความเสี่ยง ซึ่งมีความจำเป็นที่จะต้องอัพเดตราคาสถานะอยู่เป็นระยะเช่นเดียวกัน 
คำสั่งการซื้อขายแบบ Scraddle นี้จะมีประโยชน์อย่างยิ่ง สำหรับภาวะตลาดที่ตัดสินทิศได้ชัดเจนหลังจากมี Consolidation Period มายาวนาน และรวมไปถึงเมื่อมี Fundamental Announcement ที่มีผลต่อทองคำอย่างที่ เบอร์แนนคี ออกมาพูด จึงเหมาะสำหรับเป็นการใช้ Trade กับข่าว เพราะว่าจะเป็นความยากที่จะทายทิศว่าจะเคลื่อนไปอย่างไหนในสภาวะที่ตลาดผันผวน อย่างไรก็ตาม Scraddle ก็มีความเสี่ยงอย่างมาก ถ้านักลงทุนวางในตำแหน่งที่ไม่ดี ซึ่งอาจถูก Stop Out ในภาวะความผันผวนของราคาได้ ดังนั้น Stop และ Target ต้องมีการวางแผนอย่างรัดกุม
สรุปได้ว่าการที่จะใช้คำสั่งเพื่อป้องกันความเสี่ยง โดยความผันผวนของราคาจึงมีประโยชน์ต่อนักลงทุนในทุกระดับ MTS Gold หวังที่จะให้ท่านเข้าใจและมีความรู้ในการลงทุนอย่างแท้จริง โดยมีระบบ MTS Academy ที่จะสอนนักลงทุนได้เสมอ
วิเคราะห์ราคาทองคำทางเทคนิค
ราคาทองคำปรับตัวลดลงอย่างรุนแรงในช่วงวันจันทร์และอังคาร โดยปรับตัวลดลงถึงประมาณ 40 กว่าเหรียญสหรัฐ มาทำจุดต่ำสุดที่บริเวณ 1,616 เหรียญสหรัฐ และสามารถทรงตัวอยู่ได้ในช่วงการซื้อขายวันพุธและพฤหัสบดี ทำให้ภาพรวมของราคาทองคำโดยหลักใหญ่เป็นทิศทางแนวโน้มขาลง ในขณะที่ภาพย่อยๆ ราคาทองคำยังเป็นการ Bottom Out และดูจะสามารถทรงตัวเหนือระดับ 1,620 เหรียญสหรัฐได้ สิ่งที่สำคัญก็คือ ถ้าราคาทองคำไม่ทำ New Low ในอีก 2 วันข้างหน้า น่าจะสรุปได้ว่าทองคำหยุดตก โดยสั้นๆ ในขณะนี้ราคาทองคำน่าจะเคลื่อนตัวในทิศทาง Sideway โดยมีแนวรับด้านล่างอยู่ที่ระดับ 1,620 เหรียญสหรัฐ และแนวต้านด้านบนอยู่ที่ระดับ 1,645 เหรียญสหรัฐ
MTS Gold แนะนำให้ลูกค้านักลงทุนระยะกลางและระยะยาวทยอยเข้าช้อนซื้อ ซึ่งถือว่ามีความปลอดดภัยในระดับหนึ่ง 
MTS Gold ได้เริ่มขยายระบบ Gold Online ไปสู่นักลงทุนในภูมิภาคต่างจังหวัด สำหรับร้านทองขนาดใหญ่ที่มีชื่อเสียงและการเงินที่ดีในระดับ Top Three จึงขอเชิญชวนให้นักลงทุนที่ต้องการพัฒนาร้านทองที่ทันสมัย มีเว็บไซต์ และติดต่อ Call Center ที่โทร. 022226222 ต่อ 207 และแจ้งความจำนงเพื่อที่จะสนใจเป็นพาร์ตเนอร์ในการเปิดระบบ Gold Online บริษัทจะมีการวิเคราะห์ตามหลักเกณฑ์ที่ดี โดยขอรายละเอียดได้ที่คุณจอย เบอร์ต่อ 207 ก็จะทำให้ท่านเป็นร้านทองที่สามารถรับคำสั่งซื้อขายทองคำแท่งผ่านระบบ Gold Online ได้อย่างทันสมัยทันเหตุการณ์ได้ตลอดไป